- Ut i fra det vi vet i dag, kan vi ikke si at dykking til 225 meter er uproblematisk. Vi kan legge fram hva vi vet i dag om dykking, men det er fortsatt mange områder det ikke er forskningsresultater på, sier Marit Grønning som er klinikkdirektør ved Yrkesmedisinsk avdeling og leder ved Norsk Senter for Dykkemedisin ved Haukeland Universitetssykehus i Bergen.
For tiden har den dykkemedisinske ekspertisen oppmerksomheten rettet mot innaskjærs dykking, et område hvor det har vært mange ulykker de siste årene.